FOTO: Na Smetovima održano 10. ARO takmičenje „ZEFOXORING 2020“

U organizaciji Radio kluba “Zenica” jučer je na Smetovima održano 10. ARO takmičenje „ZEFOXORING 2020“, takmičenje u amaterskoj radioorijentaciji, na kojoj su učešće uzeli radio klubovi iz Federacije BiH.

ARO ili amaterska radio orijentacija je sportsko-tehnička disciplina u kojoj takmičar mora    da poznaje korištenje i čitanje topografske karte i orijentaciju, a radio prijemnik mu služi da samo preciznije odredi i pronađe skrivene radio predajnike. Ono što je jako bitno kod ove discipline je i fizička spremnost.

Uz pridržavanje svih epidemioloških mjera takmičenje je proteklo u najboljem redu, a održano je na Smetovima na srednje teškom i djelimično pošumljenom terenu. Prvo mjesto je osvojio Radio klub “Drina” Goražde, drugo Radio klub “Zenica”, dok je treće mjesto osvojila ekipa Radio kluba “Srebrenik”.